laion/Wikipedia-Exotic huggingface dataset:
הארמנים הסמויים

הארמנים הסמויים או ארמנים מוסלמים (באנגלית: Hidden Armenians) הוא כינוי לאוכלוסייה טורקית בדרום־מזרח טורקיה, שמוצאה בארמנים נוצרים שהתאסלמו במהלך מלחמת העולם הראשונה, כדי להינצל מרצח העם הארמני. בתחילת מלחמת העולם הראשונה קיוו הרוסים להמשיך במסע הכיבושים והסיפוח של טריטוריות עות'מאניות ובמיוחד אלה המאוכלסות ברובן או בחלקן בנוצרים. הארמנים, שהיו נוצרים וראו באימפריה הרוסית את הסיכוי שלהם לקבלת אוטונומיה, זכרו עדיין את הטבח החמידאי, אהדו את המטרות הרוסיות ופעלו ברוח התנועה הארמנית לשחרור לאומי. היו לא מעט ארמנים עות'מאנים שהושיטו סיוע ממשי לצבא הרוסי. חיילים ארמנים-עות'מאנים ערקו עם נשקם מהצבא העותמאני וזנבו בכוחות העותמ'אנים הטורקים, היו ארמנים ששימשו מורי דרך לכוחות הרוסים וארמנים אחרים התגייסו ליחידות מתנדבים בצבא הרוסי וצוידו בנשק צרפתי, כדי להילחם נגד האימפריה העות'מאנית. השלטונות העות'מאניים הגיבו בתקיפות. ההנהגה הארמנית באיסטנבול הוצאה להורג והצבא העות'מאני החל לסלק את הארמנים מהאזורים הקרובים לגבול עם רוסיה, בדרום מזרח אנטוליה. ביצוע הטיהור האתני היה אכזר ויצר את רצח העם הארמני, כשהדרך היחידה הפתוחה בפני הארמנים של אותו אזור להינצל הייתה התאסלמות. חלקם אכן התאסלמו ואחרים, בעיקר נשים וילדים, אולצו להתאסלם. לפי נתונים של חבר הלאומים כ-95,000 ארמנים התאסלמו באותה תקופה. צאצאי אותם הארמנים שהתאסלמו, כונו על ידי היסטוריונים בשם "הארמנים הסמויים". חלק מהארמנים הסמויים מנסים לחזור וללמוד את המורשת הארמנית של אבותיהם, אך רק מעטים מהם מוכנים לעשות את הצעד הנוסף ולהתנצר. Tim Arango "Hidden Armenians of Turkey Seek to Reclaim Their Erased Identities" 23 april 2015 באתר של הניו יורק טיימס (באנגלית) טים אראנגו, ניו יורק טיימס, "הארמנים הסמויים" במזרח טורקיה חוזרים לזהותם המקורית, באתר הארץ, 24 באפריל 2015
1910 בספורט

ערך מורחב – 1910 בטור דה פראנס מנצח אוקטב לפיז (צרפת צרפת) בג'ירו ד'איטליה מנצח קארלו גלטי (איטליה איטליה) אליפות צרפת הפתוחה - ג'ואן מאטי (צרפת צרפת) אליפות וימבלדון - דורותי דאגלס צ'יימברס (בריטניה בריטניה) אליפות ארצות הברית הפתוחה - חייזל ויטמן (ארצות הברית ארצות הברית) אליפות אוסטרליה הפתוחה - רודני היט (אוסטרליה אוסטרליה) אליפות צרפת הפתוחה - מוריס ז'רמו (צרפת צרפת) אליפות וימבלדון - אנטוני וילדינג (ניו זילנד ניו זילנד) אליפות ארצות הברית הפתוחה - ויליאם לרנד (ארצות הברית ארצות הברית) ערך מורחב – אליפות וימבלדון 1910 נבחרת אוסטרלאסיה ( אוסטרלאסיה) זכתה בגביע ללא מתחרים. סרייה א' - אינטר מילאנו זוכה באליפות. פרמייר ליג - אסטון וילה זוכה באליפות. הגביע האנגלי - ניוקאסל יונייטד זוכה בגביע האנגלי. ליגת העל הארגנטינאית - "אלומני" מבואנוס איירס זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - "דאס פלמיירס" זוכה באליפות אליפות ריו דה ז'ניירו בכדורגל - בוטפוגו זוכה באליפות בונדסליגה - קרלסרוהה זוכה באליפות. גביע המלך הספרדי - ברצלונה זוכה בגביע. הקמת איגוד הכדורגל הספרדי מאלמה - שוודיה שוודיה קורינתיאנס - ברזיל ברזיל מרוצי הגרנד פרי למכוניות לא התקיימו. קלייר גוטנשטיין (בלגיה בלגיה) 2 באוקטובר בסחארבק, בלגיה - שיא עולם חדש במשחה ל-100 מטר חופשי בתוצאה של 1:26.6 דקות צ'ארלס דניאלס (ארצות הברית ארצות הברית) 15 באפריל בניו יורק, ארצות הברית - שיא עולם חדש במשחה ל-100 מטר חופשי בתוצאה של 1:02.8 דקות פרנק בוריפייר (אוסטרליה אוסטרליה) 9 בספטמבר באקסטר, בריטניה - שיא עולם חדש במשחה ל-200 מטר חופשי בתוצאה של 2:30.0 דקות פליסיין קורבה (בלגיה בלגיה) 2 באוקטובר בסחארבק, בלגיה - שיא עולם חדש במשחה ל-200 מטר חזה בתוצאה של 3:00.8 דקות מדיה וקבצים בנושא 1910 בספורט בוויקישיתוף
שוב

האם התכוונתם ל... שוב (שיר) – שיר שנכתב על ידי דפנה עבר-הדני והולחן על ידי שמוליק קראוס אישים ששם משפחתם שוב אדם שוב – עיתונאי ואיש עסקים ישראלי ברוך שוב – פרטיזן בתקופת מלחמת העולם השנייה והוא יושב ראש ארגון הפרטיזנים, לוחמי המחתרות ומורדי הגטאות בישראל דוד שוב – פעיל ציוני מרומניה יוסף שוב – אגרונום ישראלי יעל שוב – מבקרת קולנוע וסופרת ישראלית מורן שוב רובשוב – אוצרת, עורכת, אמנית, מחברת, מרצה ומוציאה לאור ישראלית עודד שוב – מוזיקאי וגיטריסט קלאסי ישראלי עמוס שוב – מנחה, שחקן, מדבב ובמאי ישראלי שו"ב
זהרון הדור

זהרון הדור (שם מדעי: Pterois miles) הידוע גם כזהרון מצוי, הוא מין של זהרון ממשפחת העקרבנוניים. אורך גופו עד 50 ס"מ, ראשו גדול ומגושם ופיו רחב. מעל לכל עין מזדקר זיז קרומי, שאורכו הולך וקטן עם הגיל. הקוצים בקדמת סנפיר הגב ארוכים מאוד ואינם מחוברים בקרום אחד, כבמינים אחרים, אלא כל קוץ עטוף באונה קרומית צרה משלו. גם הזיזים שבסנפירי החזה ארוכים מאוד, נפרדים זה מזה, כל אחד עטוף באונה קרומית משלו. על הגוף והראש פסים אדומים-חומים ולבנים, שמשמשים כצבעי אזהרה לבעלי חיים אחרים בשונית, ולמעט הסוואה על רקע השונית הססגונית. הזהרון ההדור מצוי באוקיינוס ההודי ובמפרץ אילת. בשנים באחרונות יש הגירה לים התיכון דרך תעלת סואץ. הזהרון ניזון מדגים קטנים, אליהם הוא מתקרב בשחייה איטית, ובולע אותם תוך הסתערות ופתיחת פיו. פעיל בשעות אחר-הצהריים המאוחרות ובלילה, ובשעות היום מסתתר בשקעים מוצלים. פרטים בודדים או קבוצות קטנות שכיחים במים רדודים, אך נמצאים גם במים עד עומק של 100 מטרים. דקירה מזיזי הזהרון גורמת לצריבה הנמשכת יותר מיממה, מלווה בקשיי נשימה וחום גבוה, ועשויה לגרום גם לבצקת מקומית. טורפים של הזהרון הם דגים מתת-משפחת הדקרים, חלילון חלק וכן קיים במין קניבליזם כאשר פרטים גדולים טורפים פרטים קטנים מהם. המין זהרון אדום שחי גם בים סוף והופץ כמין פולש באמריקה הוגדר בעבר כתת-מין של זהרון הדור. זהרון הדור בים סוף זהרון הדור בים סוף זהרון הדור באקווריום בירושלים מדיה וקבצים בנושא זהרון הדור בוויקישיתוף זהרון הדור, באתר ITIS (באנגלית) זהרון הדור, באתר NCBI (באנגלית) זהרון הדור, באתר Animal Diversity Web (באנגלית) זהרון הדור, באתר האנציקלופדיה של החיים (באנגלית) זהרון הדור, באתר FishBase (באנגלית) זהרון הדור, באתר GBIF (באנגלית) זהרון הדור באתר הרשימה האדומה של IUCN זַהֲרוֹן הָדוּר במילון בעלי חיים: דגי הגרם (תשע"ב), 2012, באתר האקדמיה ללשון העברית ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
קודיאק (פירושונים)

קודיאק (באנגלית: Kodiak) האם התכוונתם ל... מקומות באלסקה: מחוז קודיאק איילנד – אחד ממחוזות אלסקה; הוקם ב-1963 וכולל את ארכיפלג קודיאק ומקצת משטחי היבשת (לחצו לצפייה במפה ) ארכיפלג קודיאק – ארכיפלג מדרומה של אלסקה (לחצו לצפייה במפה ) קודיאק (אי) – האי הגדול בארכיפלג קודיאק והאי השני בגודלו בארצות הברית אחרי הוואי Kodiak Launch Complex – נמל החלל הממוקם באי קודיאק (לחצו לצפייה בתמונה ) קודיאק – היישוב המרכזי באי קודיאק ומושב מחוז קודיאק איילנד שמורת חיות הבר הלאומית קודיאק (Kodiak National Wildlife Refuge) – שמורה בארכיפלג קודיאק (לחצו לצפייה במפה ובתמונה ) דוב קודיאק – תת-מין של הדוב החום; אנדמי לארכיפלג קודיאק אחר: "קודיאק" – שם הקוד לגרסת מערכת ההפעלה Mac OS X Public Beta (שקדמה ל-OS X) שברולט קודיאק – משאיות בינוניות שיוצרו על ידי יצרנית הרכב האמריקנית ג'נרל מוטורס בשנים 2009-1980 (לחצו לצפייה בתמונה ) דגם רכב שטח של חברת סקודה.
בוס בהסוואה

בוס בהסוואה הייתה תוכנית מציאות תיעודית ישראלית המבוססת על הפורמט הבריטי "Undercover Boss" (אנ'). התוכנית שודרה לראשונה ב-31 בינואר 2013 בערוץ 2 במסגרת הזכיינית "רשת". בכל פרק בתוכנית בוס של חברה גדולה יתחזה לעובד חדש בחברה, יתחיל הכול מהתחלה ויצא למסע של ארבעה-חמישה ימים. בכל יום הבוס מגיע לעמדת עבודה אחרת בחברה, ויעבוד בעבודות שונות. בדרך כלל ישולב סיפור מרגש על העובד אשר מלמד אותו את העבודה. בסוף המסע הבוס פוגש את העובדים שפגש במהלך המסע, ויגלה להם את זהותו כבוס, ולעיתים יעניק להם תגמולים אישיים עבור עבודתם. הסוואת מעמדו של העובד החדש (הבוס) שונה מעונה לעונה: בעונה 1 סיפור הכיסוי היה שצוות ההפקה בא לצלם סרט דוקומנטרי על הבוס המוסווה. בעונה 2 הבוס כביכול מתמודד בתוכנית ריאליטי בדיונית בשם "המיליון הראשון" בהנחיית גיא זו-ארץ. אתר האינטרנט הרשמי של בוס בהסוואה
רודולף לובינסקי

רודולף לובינסקי (בגרמנית: Rudolf Lubinski;‏ 31 באוקטובר 1873, זאגרב, האימפריה האוסטרו-הונגרית – 27 במרץ 1935, זאגרב, ממלכת יוגוסלביה) היה אדריכל קרואטי ממוצא יהודי, מבולטי האדריכלים מזרם האר נובו באזור קרואטיה. רודולף לובינסקי נולד בזאגרב. בהמשך, יצא ללימודי אדריכלות באוניברסיטה הטכנית בקרלסרוהה. לאחר לימודיו התמחה במשרדו של האדריכל יוזף דורם(גר') בקרלסרוהה, ותחת ניהולו של דורם השתתף בפרויקטים בפרייבורג, קלן, ואופנבורג. כן נטל חלק בפרויקט תכנון בניין הספרייה של אוניברסיטת היידלברג. ב-1907 שב לזאגרב, פתח משרד תכנון עצמאי ועסק בתכנון עירוני מטעם הרשות המקומית ובכלל זה תכנון מספר שכונות מגורים. בהמשך, תכנן מספר מבני ציבור ובכללם הספרייה הלאומית וספריית האוניברסיטה בעיר. בין 1926 ל-1930 עסק בתכנון והקמת בית הכנסת הספרדי "קהל הגדול" (לאדינו: Kal Grande) בסרייבו. בית הכנסת נבנה בסגנון נאו-מורי, הכיל 1,000 מקומות ישיבה ובתוכו שולבו גם ארכיון, ספרייה ומוזיאון. לובינסקי העסיק במשרדו אדריכלים אשר לימים פתחו משרדים עצמאיים ונמנו עם בולטי האדריכלים באזור קרואטיה. רודולף לובינסקי נפטר בזאגרב ב-1935 ונקבר בבית העלמין מירוגוי שבעיר. מדיה וקבצים בנושא רודולף לובינסקי בוויקישיתוף
תואר המצוינות של פיפ"א

תואר המצוינות של פיפ"א (באנגלית: FIFA Order of Merit) הוא תואר הכבוד הגבוה ביותר שמוענק על ידי פיפ"א. התואר ניתן במהלך הקונגרס השנתי של פיפ"א, אך לא מוענק בכל שנה. מקבלי התואר הם אנשים או ארגונים שתרמו תרומה משמעותית לענף הכדורגל. למרות זאת, ישנם זוכים אשר אינם קשורים באופן ישיר לענף. לדוגמה נלסון מנדלה, אשר זכה בתואר על זה שהחזיר את דרום אפריקה לצמרת הכדורגל הבינלאומי.
דהרהרא

המגדל דהַרַהַרָא (בנפאלית: धरहरा), המוכר גם בשם מגדל בהימסן, היה מגדל בן 9 קומות בגובה 61.88 מטרים ששכן במרכז סונדרה (Sundhara), קטמנדו, נפאל. הוא נבנה בשנת 1832 על ידי ראש ממשלת נפאל, בהימסן טאפה (Bhimsen Thapa) בהוראתה של המלכה ללית טריפורה סונדרי (Queen Lalit Tripura Sundari). המגדל נחשב למונומנט המשקף את האדריכלות שהתפתחה בעיר. במגדל היה גרם מדרגות לולייני לכל גובהו בעל 213 מדרגות ובקומתו השמינית הייתה מרפסת היקפית, שסיפקה תצפית על עמק קטמנדו. על גג המגדל היה תורן ברונזה בגובה 5.2 מטרים. המגדל נפתח לציבור בשנת 2005. ב-25 באפריל 2015 התמוטט המגדל עקב רעידת האדמה שהתרחשה באזור קטמנדו בעוצמה של 7.8 בסולם מגניטודה לפי מומנט. קריסתו הביאה למותם של כ-180 אנשים. המגדל הראשון שנבנה על ידי בהימסן טאפה בשנת 1824 היה בן 11 קומות. הוא נבנה לכבוד המלכה ללית טריפורה סונדרי, שהייתה אחייניתו של טאפה. בשנת 1832 הושלמה בנייתו של המגדל השני. בשנת 1834 התרחשה רעידת אדמה בה המגדלים נשארו עומדים על תילם אך הראשון ניזוק באופן קשה. רעידת האדמה של ה-15 בינואר 1934 הפילה אותו לחלוטין ורק המגדל השני נשאר במקומו. מגדל דהרהרא השני התמוטט 81 שנים לאחר מכן, ברעידת האדמה של ה-25 באפריל 2015. מגדל דהרהרא נבנה כמגדל שמירה למטרות צבאיות. במקרי חירום או בעלי חשיבות לאומית היו אמורות להישמע תרועת חצוצרות מקומתו העליונה. המסורת של תרועת החצוצרות התקיימה בפועל עד התמוטטות המגדל. המגדל היה פתוח לציבור, בתשלום, משנת 2005 עד התמוטטותו בשנת 2015. מדיה וקבצים בנושא דהרהרא בוויקישיתוף תמונת לוויין בגוגל מפות Google Sketch 3D model Another Google Sketch 3D model Subedi, Rajaram. (Nepali). Nepal's Dharahara קריסתו השנייה של הסמל מעמק קטמנדו, באתר ynet, 25 באפריל 2015 מגדל בהימסן במדריך לונלי פלאנט מגדל בהימסן במדריך לונלי פלאנט https://twitter.com/being_nrb/status/591863170186121217/photo/1 ynet, קריסתו השנייה של הסמל מעמק קטמנדו, באתר ynet, 25 באפריל 2015
יום העצמאות (בוסניה והרצגובינה)

יום העצמאות בבוסניה והרצגובינה מצוין בחלק ממדינה זו מדי שנה ב-1 במרץ, לציון הכרזת עצמאותה מהרפובליקה הפדרלית הסוציאליסטית של יוגוסלביה בשנת 1992. תושבי הרפובליקה הסוציאליסטית של בוסניה והרצגובינה נקראו להצביע בשאלת עצמאותה במסגרת משאל עם שנערך מ-29 בפברואר ועד 1 במרץ 1992. תמיכה גורפת בעצמאות ניתנה בקרב התושבים ממוצא בוסני-מוסלמי ובוסני-קרואטי. לעומתם התושבים ממוצא בוסני-סרבי החרימו את משאל העם או שנמנע מהם מלהשתתף בו על ידי השלטונות הסרביים המקומיים. שיעור ההשתתפות במשאל העם מקרב כלל תושבי הרפובליקה הגיע ל-63.6 אחוזים, ומקרב המשתתפים תמכו בעצמאות 99.7 אחוזים. תוצאות משאל העם אושרו ב-6 במרץ 1992 על ידי הפרלמנט של בוסניה והרצגובינה. ב-7 באפריל באותה שנה הכיר האיחוד האירופי בבוסניה והרצגובינה כמדינה. ב-28 בפברואר 1995 החליט הפרלמנט של הפדרציה של בוסניה והרצגובינה (אחת משתי הישויות המדיניות המרכיבות את המדינה) כי 1 במרץ יצוין מדי שנה כיום העצמאות של המדינה ויהיה חג לאומי, ויום זה צוין לראשונה למחרת ההחלטה. ברפובליקה סרפסקה, הישות המדינית השנייה בבוסניה, אין מציינים את יום העצמאות ב-1 במרץ. במקום זאת מצוין שם יום העצמאות ב-9 בינואר. מילורד דודיק, נשיא רפובליקה ספרסקה, אמר כי יום זה "הוא יום חג של העם הבוסני ואנו איננו חולקים על כך, אך זהו איננו יום חג הנחגג ברפובליקה סרפסקה". מדיה וקבצים בנושא יום העצמאות בוויקישיתוף השאלה שעליה נקראו המצביעים במשאל העם להשיב היתה: "האם אתה תומך בבוסניה והרצגובינה ריבונית ועצמאית, מדינה של שוויון בין אזרחים ועמים של מוסלמים, סרבים, קרואטים ואחרים החיים בה?".
T-27

T-27 היה טנק קל שפותח ויוצר בברית המועצות בין השנים 1931-1941. הטנק שירת בצבא האדום במהלך מלחמת העולם השנייה והיה מבוסס על הטנק הבריטי הקארדן-לויד. הרישיון לייצורו נקנה מבריטניה ב-1930. בברית המועצות לא היו מסופקים מספיק מדגם הקארדן-לויד הבריטי ועשו בו מספר שינויים לפני תחילת הייצור הנרחב תחת השם T-27. בהשוואה לקארדן-לויד המקורי, ה-T-27 היה בעל גוף גדול יותר, תיבת ההילוכים משופרת והעמדה שלו שונתה למכונת ירייה סובייטית. מספר שינויים נוספים נעשו על מנת לשפר את יכולת הכלי להתמודד עם האקלים והקרקע בברית המועצות. לכלי הרכב היו חסרים מכשירי קשר והT-27 יצר קשר בעזרת דגלי איתות. נעשו מספר ניסיונות לשפר את כוח האש של הT-27, שהיה חמוש רק במקלע DP, זאת על ידי התקנת להביור או תותח ללא רתע, אך ניסיונות אלה כשלו. מספר T-27 צוידו במיוחד לצליחת מקורות מים כמו נהר. טנק T-27 נכנס לשירות לראשונה ב-13 בפברואר 1931. הטנק יוצר בשני מפעלים, מפעל הבולשיביק בלנינגרד ומפעל גא"ז בניז'ני נובגורוד. השימוש העיקרי של הטנק בצבא האדום היה לתפקידי סיור. תחילה, היו שישים וחמישה גדודי טנקים קלים שפעלו בצבא האדום, כאשר בכל אחד היו בערך חמישים טנקים קלים. לאחר מכן, כמות הטנקים בכול גדוד ירדה לעשרים ושלושה. הT-27 נועד גם להיות יביל אוויר והיה לטנק הסובייטי הראשון שהוצנח ממטוס. ב-1935, הצבא האדום ניסה להצניח מספר טנקים מסוג T-27, זאת כאשר חיברו אותם מתחת למכלי הדלק של מפציצי טופלב TB-3. הT-27 הופעל במרכז אסיה נגד הבסמצ'ים. כבר בשנת 1938 הוא נחשב מיושן לעומת הטנקים החדישים של ברית המועצות והתקשה מאוד לפעול בתנאי האקלים של ברית המועצות, פעמים רבות הוא נתקע בשלג בגלל הזחלים הצרים שלו. בנוסף לכך, גוף הטנק היה קטן ובשל כך מרחבו הפנימי היה מוגבל (גובה הטנק עמד על 1.83 מטרים), והיה קושי למצוא אנשי צוות שיכלו לתפקד בתוך החלל הקטן הזה. סיבות אלו הביאו לכך שבסוף שנות ה-30 של המאה ה-20 ירד בהדרגה מספר הטנקים מסוג T-27 שהיו בשירות, ובסופו של דבר הם הוצאו משירות בקו החזית ושימשו לאימונים. מספר של עשרות טנקים שימשו להובלת תותחי שדה בשדות הקרב. כ-2,157 יחידות נשארו בשירות בצבא האדום ב-1 בינואר 1941, חלק קטן מהם לחם בחזית המזרחית. הקרב האחרון אשר ידוע בו על השתתפותם הוא הקרב על מוסקבה בדצמבר 1941, מספר קטן מהיחידות שנתפסו שלל בידי הורמאכט נכנסו לשירות בצבא גרמניה הנאצית. מדיה וקבצים בנושא T-27 בוויקישיתוף
עץ אהרונשיין

בתורת הקבוצות, עץ אהרנשיין הוא עץ שכל שלביו וכל ענפיו בני מניה לכל היותר, ועם זאת הוא אינו בן מניה בעצמו. קיומו של עץ כזה מפריך את הכללת הלמה של קניג עבור עצמות הגבוהות מ־ ℵ 0 {\displaystyle \aleph _{0}} . כל עץ סוסלין הוא עץ אהרונשיין. באופן כללי, לכל מונה κ {\displaystyle \kappa } , κ {\displaystyle \kappa } ־עץ אהרונשיין הוא עץ מגובה κ {\displaystyle \kappa } כך שכל רמה שלו היא בגודל לכל היותר κ {\displaystyle \kappa } וכל ענף הוא בגובה לכל היותר κ {\displaystyle \kappa } (ומכאן "עץ אהרונשיין" סתם הוא למעשה ℵ 1 {\displaystyle \aleph _{1}} ־עץ אהרונשיין). העץ קרוי על שם המתמטיקאי הפולני נחמן אהרונשיין שהראה בנייה שלהם לראשונה בשנת 1934. מהלמה של קניג נובע כי לא קיים ℵ 0 {\displaystyle \aleph _{0}} ־עץ אהרונשיין. קיומו של ℵ 1 {\displaystyle \aleph _{1}} ־עץ אהרונשיין הוכח על ידי נחמן אהרונשיין. טענת קיומו של ℵ 2 {\displaystyle \aleph _{2}} ־עץ אהרונשיין היא עצמאית — השערת הרצף גוררת את קיומו של עץ זה, ויליאם מיטשל וג'ק סילבר הראו שעקבי שלא קיים ℵ 2 {\displaystyle \aleph _{2}} ־עץ אהרונשיין (בהינתן קיום של מונה קומפקטי חלש). רונלד ינסן הוכיח שאקסיומת הבנייה גוררת שקיים κ {\displaystyle \kappa } ־עץ אהרונשיין (ולמעשה κ {\displaystyle \kappa } ־עץ סוסלין) לכל מונה אינסופי עוקב κ {\displaystyle \kappa } . ג'יימס קאמינגס ומת'יו פורמן הוכיחו בשנת 1998 באמצעות אקסיומות של מונים גדולים שעקבי שאין ℵ n {\displaystyle \aleph _{n}} ־עץ אהרונשיין לכל n {\displaystyle n} הגדול מ־ 1 {\displaystyle 1} . אם k {\displaystyle k} הוא קומפקטי חלש אזי לא קיים κ {\displaystyle \kappa } ־עץ אהרונשיין. בכיוון השני, אם κ {\displaystyle \kappa } הוא אי נסיג, ולא קיים κ {\displaystyle \kappa } ־עץ אהרונשיין, אזי κ {\displaystyle \kappa } קומפקטי חלש. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
BA-30

הBA-30 הוא זחל"ם שיוצר ופותח בברית המועצות בשנת 1937. רק עשרות כלים בודדים מסוג זה יוצרו. הכלי פותח באוניברסיטת NATI, מתוך כוונה שיציג שיפור ביכולת השטח של הכלים הקודמים בסדרת ה-BA, הBA-20, הקודם בסדרה התבסס על NATI-3 זחל"ם להובלת חיילים רק שהBA-20 היה על גלגלים. הBA-30 השתמש ב־2 גלגלים גדולים ו4 קטנים ורולר חזרה אחד (על מנת לנסוע לאחור או לצאת מבוץ) שגם הם הופיעו בNATI-3 ובGAZ-60. כאשר בBA-30 נסע בקרקע מושלגת, הגלגלים הקדמיים יכלו להתחלף במגלשיים. הBA-30 היה טוב במעבר הרים וגבעות. הBA-30 היה מצויד ברדיו 71-TK-1 עם אנטנה על הגוף ומצוידת במקלע DP, הרכב היה מופעל על ידי 3 אנשי צוות. רק מספר קטן של BA-30 יוצרו ונבחנו, מספר קטן מאוד של הכלים לקח חלק במלחמת החורף בשנת 1939 בין ברית המועצות ופינלנד. בסופו של דבר הBA-30 לא אושר לייצור נרחב בגלל שהיה כבד יותר ביחס לכלים אחרים. מדיה וקבצים בנושא BA-30 בוויקישיתוף
ג'ון פודסטה

ג'ון דייוויד פודסטה (באנגלית: John David Podesta; נולד ב-8 בינואר 1949) הוא יועץ פוליטי אמריקאי שכיהן כראש סגל הבית הלבן תחת הנשיא ביל קלינטון בין השנים 1998–2001, כיועץ לנשיא ברק אובמה בין ינואר 2014 לפברואר 2015 וכיושב ראש קמפיין הבחירות לנשיאות של הילרי קלינטון ב-2016. פודסטה הקים את "המרכז לקדמה אמריקאית" (Center for American Progress), מכון מחקר המקדם מדיניות ציבורית בעלת גוון פוליטי שמאלי, הממוקם בוושינגטון די. סי. בנוסף הוא פרופסור עמית למשפטים באוניברסיטת ג'ורג'טאון. פודסטה נולד בשיקגו, אילינוי, שם גדל ובילה את נעוריו. אימו היא ממוצא יווני ואביו ממוצא איטלקי. הוא גודל כקתולי. בשנת 1967 סיים את לימודיו בתיכון, ובשנת 1971 סיים את לימודיו ב-Knox College, מכללה בצפון-מערב אילינוי. למד משפטים באוניברסיטת ג'ורג'טאון וסיים עם תואר ראשון ב-1976. לאחר מכן החל לעבוד כעורך דין במחלקה למשאבי קרקע וטבע במחלקת המשפטים של ארצות הברית, וכן כעוזר לדירקטור בסוכנות הממשלתית "ACTION". בשנת 1972 עבד בקמפיין של המועמד הדמוקרטי לנשיאות, ג'ורג' מקגוורן, אשר הסתיים בכישלון בבחירות. פודסטה החזיק בתפקידים בקפיטול היל שבוושינגטון די. סי., בהם ייעוץ לסנאטור טום דאשל, לוועדת החקלאות שבסנאט, לתת-ועדה המשפטית לפטנטים, זכויות וסימנים מסחריים, לביטחון וטרור, ורפורמה רגולטורית, וכן ייעוץ לוועדה המשפטית. בשנת 1988 הקים יחד עם אחיו טוני את החברה " Podesta Associates" בע"מ, חברה המבוססת בוושינגטון הבירה שעוסקת ביחסי ציבור וביחסים ממשלתיים. כעת החברה נקראת "Podesta Group", והיא מקורבת למפלגה הדמוקרטית ועם ממשלו של הנשיא ברק אובמה, וכן מחוזרת על ידי חברות רבות כגון וול-מארט, BP ולוקהיד מרטין. בשנות כהונתו של הנשיא ביל קלינטון כיהן בתפקידים בכירים בבית הלבן. בשנים 1993–1995 הוא שימש כעוזר וכיועץ מדיני ותקשורתי לנשיא, וכן כמזכיר בבית הלבן. לאחר בחירתו המחודשת של קלינטון, שימש כסגן ראש סגל הבית הלבן מינואר 1997 ועד לאוקטובר 1998, כאשר נהפך לראש הסגל של הבית הלבן, תפקיד אותו מילא עד לסוף כהונתו של הנשיא בינואר 2001. ב-2011 עזב את המרכז לקדמה אמריקאית והוחלף בנירה טנדן. במרוץ לנשיאות ארצות הברית 2016, שימש כיו״ר קמפיין הבחירות של הילרי קלינטון. ב-19 במרץ 2016 פרצה רוסיה לחשבון המייל של פודסטה, והאתר ויקיליקס הדליף עשרות אלפי תכתובות אימייל בין פודסטה ליועציה הפוליטיים של הילרי קלינטון. המיוחד באותן תכתובות הוא שלטענת תומכי תאוריית הקשר פיצה גייט, הן הכילו שמות קוד לסחר בילדים. כיום משמש גם כיועץ לגופים ואנשים פרטיים. הוא נשוי למרי, משפטנית מוושינגטון די. סי., ולזוג שלושה ילדים. מדיה וקבצים בנושא ג'ון פודסטה בוויקישיתוף ג'ון פודסטה, ברשת החברתית אקס (טוויטר) ג'ון פודסטה, ברשת החברתית LinkedIn פרופיל באתר הפקולטה למשפטים של אוניברסיטת ג'ורג'טאון קורות חייו באתר UFO John Podesta to leave White House post in February, Politico, 13 January 2015 יוסי הטוני, ‏איך נפרצה תיבת המייל הפרטית של יו"ר קמפיין הבחירות של קלינטון?, באתר "אנשים ומחשבים", 1 בנובמבר 2016
קלאסיקת עשבי המרפא של שנונג

קלאסיקת עשבי המרפא של שֶׁנּוֹנְג (בסינית מסורתית: 神農本草經; בסינית מפושטת: 神农本草经; בפין-יין: Shénnóng Běncǎo Jīng) הוא ספר סיני על חקלאות וצמחי מרפא, המיוחס לשליט האגדי שֶׁנּוֹנְג, אשר חי באלף ה-3 לפנה"ס. חוקרים משערים כי למעשה מדובר באוסף של מסורות בעל-פה שנכתבו בין 300 לפנה"ס ל-200 לספירה. הכרך הראשון כלל 120 צמחים שאינם מסוכנים לאדם, שהוגדרו "ממריצים", כגון: פטריית הריישי ג'ינסנג, חוחובה, תפוז, קינמון וליקריץ. הכרך השני הוקדש ל-120 צמחי מרפא, שנועדו לטיפול במחלות, אך יש בהן מידה של רעילות. בקטגוריה הזו נמצאים זנגביל, אדמונית ומלפפונים. הרכיבים המתוארים בכרך זה מוגדרים "אנושיים". בכרך השלישי ישנם 125 ערכים לצמחים בעלי השפעה הרסנית ורעילות גבוהה, כגון ריבס, אפרסקים ועוד. הטקסט המקורי אבד בתקופות עתיקות, אך על פי רישומים בקטלוגים עתיקים היו בו שלושה כרכים ובהם 365 ערכים על תרופות. בתקופת השושלות הדרומיות כתב טָאו חונְגְגִ'ינְג פרשנות לספר, שהגדילה אותו ל-730 ערכים בשבעה כרכים, וכללה גם את הנספח "סיווג רישומי שמות התרופות". בתקופת שושלת צ'ינג, ביצע סוּן שִׂינְגְיֵן ביקורת ואיסוף יסודיים בנוגע לטקסט, אשר הביאו ליצירת הגרסה המקובלת כיום של הספר. סוּן סבר כי לא מן הנמנע שמקורו של הספר אכן בימיהם של שֶׁנּוֹנְג והקיסר הצהוב, אך מאחר שלא היה כתב בזמנם, עבר הידע על התרופות בעל-פה במהלך הדורות תוך שהוא מקבל שיפורים ותוספות מידי מומחים שונים, וסופג השמטות, כך שהגרסה שהגיעה לימינו אינה גרסה עתיקה. ב"תיעוד הספרות" שבספר הָאן מתועדים שני טקסטים המקושרים לשֶׁנּוֹנְג ועשויים להיות למעשה "קלאסיקת עשבי המרפא של שֶׁנּוֹנְג": המאכלים האסורים של שֶׁנּוֹנְג והקיסר הצהוב בשבעה כרכים תחת קטגוריית "קלאסיקות", ו"שֶׁנּוֹנְג" ב20 עמודים תחת הקטגוריה "חקלאות". בָּאן גוּ מתקופת שושלת האן המזרחית הסביר כי "שֶׁנּוֹנְג" בעל 20 הדפים הוא טקסט מימי שש המדינות, שנכתב על ידי אוסף חכמים שחששו מהזנחת השליטים את ענייני החקלאות, ולכן ייחסו את הדברים לשֶׁנּוֹנְג, והטקסט שפורסם שם לפני תקופת האן המערבית אינו עוסק כלל בפירוט תרופות. לפיכך נראה כי "המאכלים האסורים של שֶׁנּוֹנְג והקיסר הצהוב" הוא המקור ל"קלאסיקת עשבי המרפא של שֶׁנּוֹנְג", אולם המקור והעיבוד כבר איבדו דמיון זה לזה. 陶弘景 名醫別錄 孫星衍 漢書·藝文志 神農黃帝食禁
חשמלן פרסי

חשמלן פרסי (שם מדעי: Torpedo sinuspersici) ידוע גם בשם חשמלן הכתמים הוא בטאי ממשפחת החשמלניים. חי בים האדום ובאוקיינוס ההודי, ויש לו מספר תת-מינים. אורכו כמטר, והוא משתמש בתהודה חשמלית על מנת לבנות תמונה של סביבתו הקרובה (בדומה לבטאים האחרים כגון המסורן הירוק) אך בניגוד להם, הוא מהמם את טרפו באמצעות מכת חשמל. מדיה וקבצים בנושא חשמלן פרסי בוויקישיתוף חשמלן פרסי, באתר ITIS (באנגלית) חשמלן פרסי, באתר NCBI (באנגלית) חשמלן פרסי, בבסיס הנתונים ARKive (באנגלית) חשמלן פרסי, באתר FishBase (באנגלית) חשמלן פרסי, באתר GBIF (באנגלית) חשמלן פרסי באתר הרשימה האדומה של IUCN חשמלן פרסי נצפה בחוף הצפוני באילת על ידי פקח היחידה הימית ברט״ג - חדשות רוטר, באתר Rotter.net ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
1911 בספורט

ערך מורחב – 1911 בטור דה פראנס מנצח גוסטב גריגט (צרפת צרפת) בג'ירו ד'איטליה מנצח קארלו גלטי (איטליה איטליה) אליפות צרפת הפתוחה – ג'ואן מאטי (צרפת צרפת) אליפות וימבלדון – דורותי דאגלס צ'יימברס (בריטניה בריטניה) אליפות ארצות הברית הפתוחה – חייזל ויטמן (ארצות הברית ארצות הברית) אליפות אוסטרליה הפתוחה – נורמן ברוקס (אוסטרליה אוסטרליה) אליפות צרפת הפתוחה – אנדרה גובר (צרפת צרפת) אליפות וימבלדון – אנטוני וילדינג (ניו זילנד ניו זילנד) אליפות ארצות הברית הפתוחה – ויליאם לרנד (ארצות הברית ארצות הברית) ערך מורחב – אליפות וימבלדון 1911 ערך מורחב – גביע דייוויס 1911 נבחרת אוסטרלאסיה ( אוסטרלאסיה) זכתה בגביע לאחר ניצחון 4:0 על נבחרת ארצות הברית. סרייה א' – פרו ורצ'לי זוכה באליפות. פרמייר ליג – מנצ'סטר יונייטד זוכה באליפות. הגביע האנגלי – ברדפורד סיטי זוכה בגביע האנגלי. ליגת העל הארגנטינאית – "אלומני" מבואנוס איירס זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל – "סאן פאולו אתלטיק" זוכה באליפות אליפות ריו דה ז'ניירו בכדורגל – פלומיננסה זוכה באליפות בונדסליגה – ויקטוריה ברלין זוכה באליפות. גביע המלך הספרדי – אתלטיק בילבאו זוכה בגביע. הקמת איגוד הכדורגל הספרדי פולוניה ורשה – פולין פולין צסק"א מוסקבה – רוסיה רוסיה ברשה – איטליה איטליה מכבי חשמונאי ירושלים מרוצי הגרנד פרי למכוניות לא התקיימו. אינדי 500 – במרוץ הראשון ניצח ריי הארון (ארצות הברית ארצות הברית) שנהג במכונית מתורצת מרמון דייזי קורבן (בריטניה בריטניה) 29 בספטמבר בליברפול, בריטניה – שיא עולם חדש במשחה ל-100 מטר חופשי בתוצאה של 1:24.6 דקות צ'ארלס דניאלס (ארצות הברית ארצות הברית) 28 במרץ בפיטסבורג, ארצות הברית – שיא עולם חדש במשחה ל-200 מטר חופשי בתוצאה של 2:25.4 דקות סידני בטטרסבי (בריטניה בריטניה) 21 בספטמבר בלונדון, בריטניה – שיא עולם חדש במשחה ל-400 מטר חופשי בתוצאה של 5:35.8 דקות מדיה וקבצים בנושא 1911 בספורט בוויקישיתוף